**OIKAISUVAATIMUSOSOITUS**

Tähän päätökseen tyytymätön saa hakea siihen muutosta vaatimalla päätökseen oikaisua **RANNIKKOPRIKAATILTA.**

Osoite: Rannikkoprikaati, PL 5, 02470 Kirkkonummi/Rannikkoprikaatin oikeusupseeri/sijainen. Oikaisuvaatimus on tehtävä kirjallisesti.

**Oikaisuvaatimusaika**

Oikaisuvaatimus on tehtävä **30 päivän kuluessa päätöksen tiedoksisaantipäivästä**.

Tiedoksisaannin katsotaan tapahtuneen seitsemäntenä päivänä ilmoituksen julkaisemisesta virallisessa lehdessä.

Ajan laskeminen alkaa tiedoksisaantipäivää seuraavasta päivästä. Jos valitusajan viimeinen päivä on pyhäpäivä, kuten lauantai, itsenäisyyspäivä, vapunpäivä, joulu- tai juhannusaatto, valitusaika jatkuu kuitenkin vielä seuraavan arkipäivän virka-ajan (kello 08.00 - 16.15) päättymiseen.

**Oikaisuvaatimuskirjelmän sisältö ja allekirjoittaminen**

Oikaisuvaatimuskirjelmässä, joka osoitetaan **RANNIKKOPRIKAATILLE,** on ilmoitettava seuraavat asiat:

* päätös, johon muutosta haetaan
* muutoksenhakijan nimi ja kotikunta
* postiosoite ja puhelinnumero, joihin asiaa koskevat ilmoitukset muutoksenhakijalle voidaan toimittaa
* miltä kohdin päätökseen haetaan muutosta, mitä muutoksia siihen vaaditaan tehtäväksi ja millä perusteella muutosta vaaditaan.

Jos muutoksenhakijan puhevaltaa käyttää hänen laillinen edustajansa tai asiamiehensä taikka jos oikaisuvaatimuksen laatijana on joku muu henkilö, oikaisuvaatimuksessa on ilmoitettava myös tämä nimi ja kotikunta.

Muutoksenhakijan, laillisen edustajan tai asiamiehen on allekirjoitettava oikaisuvaatimus.

**Oikaisuvaatimuskirjelmän liitteet**

Oikaisuvaatimuskirjelmään on liitettävä:

* muutoksenhaun alainen päätös alkuperäisenä tai jäljennöksenä
* tiedoksisaantitodistus tai muu selvitys muutoksenhakuajan alkamisen ajankohdasta
* asiamiehen valtakirja, mikäli asiamiehenä ei toimi asianajaja tai julkinen oikeusavustaja
* mahdolliset asiakirjat, joihin muutoksenhakija vetoaa vaatimuksensa tueksi, jollei niitä ole jo aikaisemmin toimitettu viranomaiselle

**Oikaisuvaatimuskirjelmän toimittaminen**

Oikaisuvaatimuskirjelmä on toimitettava valitusajassa **RANNIKKOPRIKAATILLE.**

Oikaisuvaatimuksen voi toimittaa henkilökohtaisesti, postitse maksettuna postilähetyksenä, sähköisellä tiedonsiirtomenetelmällä taikka asiamiestä tai lähettiä käyttäen. Oikaisuvaatimuskirjelmän lähettäminen postitse tai sähköisesti tapahtuu muutoksenhakijan vastuulla. Oikaisuvaatimuksen on saavuttava viranomaiselle virka-aikana ennen 30 päivän muutoksenhakuajan päättymistä.